**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU IEVIEŠANAS STATUSU**

**2016.GADA MAIJĀ[[1]](#footnote-1)**

1. Atbilstoši Ministru kabineta 2015.gada 10.marta sēdes protokola Nr.14 27.§ 11.punktam Finanšu ministrijai (turpmāk - FM)ir uzdots, sākot ar 2015.gada maiju reizi mēnesī (līdz nākamā mēneša beigām) iesniegt Ministru kabinetā (turpmāk - MK) bez saskaņošanas ar citām iestādēm operatīvo informāciju par Eiropas Savienības struktūrfondu un Kohēzijas fondu (turpmāk – ES fondi) ieviešanas plānu izpildi (turpmāk – ikmēneša ziņojums MK), tai skaitā informāciju atbildīgo iestāžu dalījumā par noteiktiem finanšu mērķiem un citiem priekšnosacījumiem un uzdevumiem. Attiecīgi FM sniedz pieejamo operatīvo informāciju par ES fondu 2007.–2013.gada plānošanas periodu un 2014.–2020.gada plānošanas periodu.
2. **2007.–2013.gada plānošanas perioda ietvaros:**
   1. Aktuālākā informācija par ieviešanas progresu 2007.-2013.gada plānošanas periodā sniegta iepriekšējā ziņojumā[[2]](#footnote-2) MK. Atbilstoši plānotajai rīcībai turpinās noslēguma dokumentācijas sagatavošana un atsevišķu projektu, kuriem pagarināts funkcionalitātes nodrošināšanas termiņš, uzraudzība. FM iekļaus aktuālāko informāciju par programmu slēgšanu FM informatīvajā ziņojumā par investīciju progresu līdz 2016.gada 30.jūnijam, kas iesniedzams valdībai līdz 2016.gada 1.septembrim.
   2. Darbības programmas “Uzņēmējdarbība un inovācijas” 2.2.prioritātes “Finanšu resursu pieejamība” **finanšu vadības instrumentos** vēl līdz 2016.gada 31.oktobrim riska kapitāla un mezanīna aizdevumu programmās ir pieejams finansējums un iespējams sniegt atbalstu komersantiem kopā 16,05 milj. *euro* (lai gan faktiskā izpilde ir palielinājusies par 2,0 milj. *euro*, pieejamā finansējuma apjoms pieaudzis par 462,0 tūkst. *euro*, salīdzinot ar iepriekšējo periodu, % ieņēmumu dēļ). Lai gan finansējuma izmantošanas temps ir mērens, atbildīgā nozares ministrija prognozē, ka finansējums tiks izmantots pilnā apmērā. Kamēr ES fondu 2014.-2020.gada plānošanas periodā vēl tiek izstrādāti šāda veida atbalsta instrumenti, tad šobrīd pieejamais ES fondu 2007.-2013.gada plānošanas perioda finansējums un papildus resurss no veiktajām atmaksām mazina risku finanšu pieejamībai un finansējuma “pārrāvumam” starp periodiem. Vairāk informācijas par finanšu instrumentiem pieejama ES fondu tīmekļa vietnē <http://www.esfondi.lv/finansu-instrumentu-ieviesanas-statuss>, kā arī AS ”Attīstības finanšu institūcijas Altum” (turpmāk – Altum) tīmekļa vietnē <http://www.lga.lv/index.php>.

*Tabula 1. Finanšu instrumentu investīciju progress līdz 2016.gada 1.aprīlim, ES fondu finansējums, euro, progress pret datiem līdz 2016.gada 1.martam, %.*

|  |  |  |  |  |  |  |
| --- | --- | --- | --- | --- | --- | --- |
| Finanšu instrumenti | Pieejamais finansējums (ieskaitot uzkrātos % no brīvo līdzekļu ieguldīšanas, nav iekļautas vadības izmaksas)[[3]](#footnote-3) | Faktiskā izpilde līdz 2016.gada 1.aprīlim | Atlikušie maksājumi no pamatpiešķīruma | Atlikušie maksājumi no pamatpiešķīruma un % ieņēmumiem | Atlikušās uzkrātās atmaksas[[4]](#footnote-4) | Aktivitātes ieviešanas beigu datums |
| 2.2.1.1.aktivitāte “Ieguldījumu fonds investīcijām, paaugstināta riska aizdevumos, riska kapitāla fondos un cita veida finanšu instrumentos”. | 65 311 146 | 49 262 708  (+ 0,7%) | 11 278 545 | 16 048 438 | 1 199 229 | 31.10.2016. |
| 2.2.1.4.1.apakšaktivitāte “Atbalsts aizdevumu veidā komersantu konkurētspējas uzlabošanai” | 56 758 891 | 57 295 360  (+ 0,6%) | - | - | 26 700 325 | Noslēgusies |
| 2.2.1.4.2.apakšaktivitāte “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” | 17 927 753 | 19 185 734  (+ 7,4%) | 308 990[[5]](#footnote-5) | 308 990 | 1 401 705 | 31.10.2016. |
| **Kopā:** | **139 997 790** | **125 743 802** | **11 587 535** | **16 357 428** | **29 301 259** |  |

1. **2014.–2020.gada plānošanas periods:**
   1. Informācija par investīciju ieviešanas laika grafika[[6]](#footnote-6) izpildes statusu uz 2016.gada 1.maiju atspoguļota grafikā Nr.1 un ir pieejama šī ziņojuma 1.pielikumā (turpmāk – 1.pielikums) detalizēti, sakārtojot loģiskā secībā, sākot ar apstiprinātajiem MK noteikumiem (galvenais priekšnosacījums investīciju uzsākšanai), turpinot ar kavējumiem (MK noteikumu apstiprināšanai, MK noteikumu izsludināšanai Valsts sekretāru sanāksmē (turpmāk – VSS), kā arī projektu iesniegumu atlases kritēriju iesniegšanai apakškomitejā) un noslēdzot ar specifiskajiem atbalsta mērķiem (turpmāk – SAM)/pasākumiem, kuriem MK noteikumu apstiprināšanas termiņš vēl nav iestājies. Konstatējams labs un stabils progress visos posmos.

*Grafiks Nr. 1 “ES fondu investīciju uzsākšanas statuss līdz 2016.gada 1.maijam milj. euro, % no ES fondu finansējuma, progress pret datiem līdz 2016.gada 1. aprīlim.”*

No 2016.gada aprīļa līdz maijam apstiprināti 6 MK noteikumi ar kopējo ES fondu finansējumu 149,7 milj. *euro* un izsludinātas 7 projektu iesniegumu atlases attiecīgi par 278,9 milj. *euro*. Kopumā uz 2016.gada 1.maiju ir arī atkāpes no plāna, kas ilustrētas grafikā Nr.2 un informācija par SAM/pasākumiem, kuru īstenošanas MK noteikumi netika apstiprināti 2016.gada aprīlī atbilstoši plānotajam laika grafikam iekļauta šī ziņojuma 2.pielikumā “2016.gada Ministru kabineta noteikumu virzības kavējumi specifisko atbalsta mērķu/pasākumu laika grafikā”.

*Grafiks Nr.2 “ES fondu investīciju uzsākšanas gatavība – MK noteikumi 2016.gads.(faktiskie dati līdz 2016.gada 1.maijam. milj. euro)”*

\* Progress līdz 24.05.16

* 1. Konstatējams, ka:
     1. **15 SAM/pasākumiem kavējas MK noteikumu izsludināšana** VSS, tai skaitā no 8 aprīlī plānotajiem netika izsludināts neviens (kumulatīvi skaita ziņā novirze ir 15,3%, savukārt finanšu ietekmes ziņā novirze no plāna ir tikai 9,6%, vienlaikus lielāka nekā iepriekšējā periodā 8,1%);
     2. **9 SAM/pasākumiem** **kavējas** **MK noteikumu apstiprināšana,** kas ir būtiskākais priekšnosacījumus investīciju uzsākšanai, tai skaitā no 5 aprīlī plānotajiem, kavējas 2 MK noteikumu apstiprināšana, pārējie kavējas kopš februāra un marta. 2 MK noteikumi apstiprināti ātrāk kā plānots (kumulatīvi skaita ziņā novirze ir 14,3%, savukārt finanšu ietekmes ziņā novirze no plāna ir tikai 5,3%, vienlaikus lielāka nekā iepriekšējā periodā 2,5%).

Jāsecina, ka kopumā kavēto termiņu skaits kopš iepriekšējā mēnesī sniegtās informācijas ir pieaudzis. Būtiska nobīde (vairāk kā mēnesis) ir sekojošās Veselības ministrijas un Izglītības un zinātnes ministrijas (turpmāk - IZM) pārziņā esošās investīciju jomās: veselības veicināšanas un slimību profilakse/sabiedrības veselības veicināšana, izglītojamo talantu attīstība un nodarbināto profesionālā kompetence[[7]](#footnote-7).

*Grafiks Nr.3 “ES fondu investīciju uzsākšanas gatavība 2016.gadā.; milj. euro, % pret pieejamo ES fondu finansējumu”*

\*Lai gan IZM ir pārpildījis plānu līdz 2016.gada 1.maijam MK noteikumu apstiprināšanā, tiek kavēta 2 MK noteikumu apstiprināšana. Pārpilde skaidrojama ar to, ka aprīlī ir apstiprināti MK noteikumi, kurus bija plānots apstiprināt maijā.

* 1. Svarīgi un pozitīvi, ka ministrijām **ir izdevies kopumā izpildīt finansiāli ietekmīgāko investīciju uzsākšanas uzdevumus un tāpēc kopumā finansiālā nobīde saglabājas salīdzinoši neliela**. Tāpat, pretēji kavējumiem, vairāku SAM/pasākumu regulējums ticis izstrādāts ātrāk kā plānots, tādējādi neskatoties uz faktisko kavējumu skaitu, uzlabojot kopējo progresu. Projektu iesniegumu atlases kopumā šobrīd norit atbilstoši plānotajam.
  2. 18 SAM/pasākumiem MK noteikumu saskaņošanas laiks VSS pārsniedz 2 mēnešus.Vienlaikus, vairākiem no šiem SAM/pasākumiem vēl nav iestājies laika grafikā plānotais termiņš MK noteikumu apstiprināšanai, tāpēc tie nebūtu kritiski vērtējami kā kavēti.
  3. Jāatzīmē, ka ievērojamsun pieaugošs **risks** ir saistībā ar plānotā **VAS “Latvijas Dzelzceļš”** (turpmāk - LDz) **elektrifikācijas** **lielā projekta** īstenošanas iespējām, ņemot vērā būtisko aizkavēšanos ar projekta sagatavošanu (skatot šobrīd plānoto projekta sagatavošanas grafiku pret sākotnēji Darbības programmā “Izaugsme un nodarbinātība” noteikto termiņu vērojama vairāk kā gada nobīde), kā arī joprojām daudzām neskaidrībām, t.sk. signāliem no JASPERS[[8]](#footnote-8) ekspertu puses par nepilnībām projekta sagatavošanā:
  4. **Eiropas Komisijas** (turpmāk – EK) **2016.gada 20.maija vēstulē** FM īpaši vērš uzmanību uz šiem riskiem un aicina veikt pasākumus, lai maksimāli paātrinātu lēmumu pieņemšanu par projekta turpinājumu (nosūtīts darbam Satiksmes ministrijai (turpmāk - SM)).

1. Atbilstoši Latvijas ostu, tranzīta un loģistikas padomes 2016.gada 5.maija sēdē nolemtajam SM **līdz 2016.gada 15.jūlijam** ir jāieformē MK par LDz tīkla elektrifikācijas projekta izpētes rezultātiem un sniegt priekšlikumus par rīcību attiecībā uz projekta saturu un ieviešanu. FM gan aicina SM maksimāli ievērot Valdības rīcības plānā Deklarācijas par Māra Kučinska vadītā MK iecerēto darbību īstenošanai noteikto un sagatavot ziņojumu MK par projekta attīstības gaitu, pamatojot izvēlēto risinājumu, iekļaujot informāciju par izvērtētu ietekmi uz valsts budžetu un tarifiem, t.sk. saistībā ar A/S “Pasažieru vilciens” saistītām darbībām un saistītām papildus izmaksām, kā arī informāciju par projekta pārvaldības struktūru ar mērķi vispusīgi izvērtēt elektrifikācijas projekta ietekmi, kas ļautu pieņemt pamatotu lēmumu par dzelzceļa tīkla elektrifikācijas projekta tālāko attīstību **līdz 2016.gada 30.jūnijam.** 
   1. **kritiski 2016.gada vidū pieņemt lēmumu par projektu**, lai to varētu paspēt ieviest plānošanas perioda ietvaros, **vai arī lemt par alternatīviem risinājumiem** **pieejamā Kohēzijas fonda 346,6 milj. *euro* apmērā izmantošanā (uz ko aicinājusi arī EK).**
   2. Investīciju finanšu progress atspoguļots šī ziņojuma grafikā Nr.4, bet plašāka kopsavilkuma informācija par apstiprinātajiem projektiem un noslēgtajiem līgumiem, kā arī veiktajiem maksājumiem pieejama ES fondu tīmekļa vietnē <http://www.esfondi.lv/14-20_finansu-progress>. Savukārt, ar līdz šim uzsāktajām projektu iesniegumu atlasēm var iepazīties Centrālās finanšu un līgumu aģentūras tīmekļa vietnē <http://www.cfla.gov.lv/lv/es-fondi-2014-2020/izsludinatas-atlases>).

*Grafiks Nr. 4 “ES fondu investīciju ieviešana līdz 2016.gada 1. maijam, milj. euro, % no ES fondu finansējuma, progress pret datiem līdz 2016.gada 1.aprīlim.”*

3.6. Konstatējams neliels tempa samazinājums, tomēr ir uzlabojusies ES fondu līdzfinansējuma maksājumu plāna[[9]](#footnote-9) izpilde – 2016.gadā līdz 1.maijam maksājumu plāns izpildīts par 90,0% (54,4 milj. *euro)*[[10]](#footnote-10), bet gada plāns (314,9 milj. *euro*)izpildīts 17,3% apmērā. Lielākās maksājumu plāna neizpildes konstatējamas: (1) jauniešu nodarbinātības veicināšanas projektos (6,8 milj. *euro*), kas atkārtojas no iepriekšējā perioda ar neizpildes pieaugumu – finansējuma saņēmēju iesniegtie maksājumu pieprasījumi par 2014. un 2015.gadu faktiskajiem izdevumiem ir apjomīgi un ir nepieciešams ilgāks laiks to izskatīšanai, informācijas precizēšanai, pārliecības gūšanai par atbilstoši veiktiem izdevumiem; maijā ir veikti maksājumi, izpildot maksājuma plānu līdz aprīļa beigām. Turpmāk šādas novirzes no plāna nav paredzamas. (2) projektos ar mērķi palielināt kvalitatīvu institucionālai aprūpei pietuvinātu pakalpojumu pieejamību personām ar invaliditāti un bērniem (1,4 milj. *euro*) - ņemot vērā nepieciešamus grozījumus normatīvajos aktos par pasākuma ieviešanu, kas kavē iepirkumu līgumu slēgšanu. Kopumā vērojama pozitīva tendence ar lielāko ietekmi transporta sektorā, kurā ir spēts izpildīt gan iepriekšējā periodā nepaveikto, gan pārsniegt pārskata perioda plānu. Skatīt šī ziņojuma tabulu Nr.2.

*Tabula 2. 2014.-2020.gadu plānošanas periods: ES fondu līdzfinansējuma maksājumu plāna izpilde līdz 2016.gada 1.maijam, euro.*

|  |  |  |  |  |  |  |
| --- | --- | --- | --- | --- | --- | --- |
| **Prioritārais virziens** | **Plāns 01.01.2016. - 01.05.2016.** | **Faktiskā izpilde 01.01.2016. - 01.05.2016.** | **Līdz 01.05.2016.** | | **Iepriekšējā mēnesī** | |
| **Izpilde,%** | **Neizpilde (-)**  **/pārpilde(+)** | **Izpilde,%** | **Neizpilde (-)**  **/pārpilde(+)** |
| 4. Pāreja uz ekonomiku ar zemu oglekļa emisijas līmeni visās nozarēs | 964 670 | 0 | 0,0 | -964 670 | 0,0 | -361 751 |
| 5.Vides aizsardzība un resursu izmantošanas efektivitāte | 785 970 | 785 970 | 100,0 | 0 | 100,0 | 0 |
| 6.Ilgtspējīga transporta sistēma | 36 298 334 | 38 103 792 | 105,0 | +1 805 458 | 87,3 | -4 602 784 |
| 7.Nodarbinātība un darbaspēka mobilitāte | 19 625 844 | 14 962 657 | 76,2 | -4 663 186 | 71,9 | -4 612 093 |
| 8.Izglītība, prasmes un mūžizglītība | 63 218 | 109 830 | 173,7 | +46 612 | 173,4 | +46 422 |
| 9.Sociālā iekļaušana un nabadzības apkarošana | 2 666 910 | 420 845 | 15,8 | -2 246 065 | 5,2 | -1 065 981 |
| **KOPĀ** | **60 404 947** | **54 383 095** | **90,0** | **-6 021 852** | **80,8** | **-10 596 187** |

Saskaņā ar plānoto investīciju ieviešanas laika grafiku maksājumu salīdzinoši lielākais apjoms paredzams 2016.gadā otrajā pusē[[11]](#footnote-11).

Investīciju gaitas un finanšu plūsmu prognozes liecina, ka Latvija var izpildīt EK noteiktos maksājumu mērķus (sarkanās līnijas), lai neiestātos ES fondu finansējuma zaudēšana, pie nosacījuma, ka atbilstoši un proaktīvi tiek vadīti konstatētie investīciju uzsākšanas kavējumu un citi riski.

Pielikumā:

1. Eiropas Savienības struktūrfondu un Kohēzijas fonda 2014.-2020.gada plānošanas perioda specifisko atbalsta mērķu ieviešanas laika grafiks (statuss uz 01.05.2016) uz 9 lpp.
2. 2016.gada Ministru kabineta noteikumu virzības kavējumi specifisko atbalsta mērķu/pasākumu laika grafikā uz 1 lpp.

Finanšu ministre D.Reizniece-Ozola

25.05.2016 09:36

1932

Juta Švarca

Finanšu ministrijas Eiropas Savienības fondu uzraudzības departamenta

Uzņēmējdarbības un inovāciju uzraudzības nodaļas vecākā referente

Tālr. 67095873, fakss 67095697

[Juta.Svarca@fm.gov.lv](mailto:Ieva.Ziepniece@fm.gov.lv)

1. **Ziņojumā tiek sniegta uz tā sagatavošanas brīdi aktuālākā informācija, kas pieejama ES fondu vadības informācijas sistēmā vai atsevišķos gadījumos cita veida apkopojumos atšķirīgos atskaites datumos, kas ziņojumā tiek norādīti.** [↑](#footnote-ref-1)
2. <http://www.esfondi.lv/upload/Uzraudziba/Ceturksna_zinojumi/fmzino_220416_es_fondi.pdf> “Finanšu ministrijas 2016.gada 22.aprīļa ziņojums “Informatīvais ziņojums par Eiropas Savienības struktūrfondu un Kohēzijas fonda investīciju ieviešanas statusu 2016.gada aprīlī”” [↑](#footnote-ref-2)
3. Dati par uzkrātajiem % no brīvo līdzekļu ieguldīšanas un atmaksām uz 2016.gada 1.aprīli [↑](#footnote-ref-3)
4. Atmaksu atlikumu paredzēts izmantot ES fondu 2014.-2020.gada plānošanas perioda finanšu instrumentu finansēšanai. [↑](#footnote-ref-4)
5. 308 990 *euro* nevar tikt izmantoti attiecināmo izmaksu veikšanai, jo saskaņā ar 2016.gada 20.maija vēstulē no Eiropas Komisijas saņemto skaidrojumu, finansējuma pārdale starp finanšu instrumentu projektiem (aktivitātēm, apakšaktivitātēm) pēc 2015.gada 31.maija nav pieļaujama – nebūtu attiecināmas izmaksas. [↑](#footnote-ref-5)
6. Skatīt informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim 6.pielikumu: <http://www.esfondi.lv/zinojumi-Ministru-kabinetam> [↑](#footnote-ref-6)
7. MK noteikumi atbalstam biznesa inkubatoriem, inovāciju motivācijas programmai, profesionālās izglītības iestāžu pārvaldībai un personāla kompetencei, sliežu sabiedriskajam transportam un kultūras un dabas mantojuma aizsardzībai ar nokavēšanos, bet apstiprināti 2016.gada maijā. [↑](#footnote-ref-7)
8. EK un Eiropas Investīciju Bankas finansēti eksperti (*Joint Assistance to Support Projects in European Regions*) [↑](#footnote-ref-8)
9. Skatīt informatīvā ziņojuma par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2015.gada 31.decembrim 5.pielikumu: <http://www.esfondi.lv/zinojumi-Ministru-kabinetam> [↑](#footnote-ref-9)
10. Papildus informācija par valsts budžeta izlietojumu ES fondu programmās pieejama <http://www.esfondi.lv/es-fondu-valsts-budzeta-izpilde>. [↑](#footnote-ref-10)
11. Plašāka informācija par maksājumu plāniem 2016.gadā pieejama: <http://www.esfondi.lv/es-fondu-finansu-plani-un-izpilde> [↑](#footnote-ref-11)